ការសម្ភាសន៍របស់មីង​ ម៉ែន សុខេង

ក.អ្នកធ្វើការសម្ភាសន៍ឈ្មោះ​ ឌី ណាផា ខ. អ្នកត្រូវគេសម្ភាសន៍ឈ្មោះ ម៉ែន សុខេង

ក៖​ ចឹងជាដំបូងខ្ញុំសូមថ្លែងអំណរគុណដល់មីងដែលបានអនុញ្ញាតឲ្យខ្ញុំសម្ភាសន៍នៅប្រវិត្តរបស់មីងណា​ចាសហើយការសម្ភាសន៍ណឹងត្រូវបានរៀបចំដោយសកលវិទ្យាល័យដែលមានឈ្មោះថា BYU ដែលនៅឯប្រទេសសហរដ្ឋអាមេរិក ហើយគោលបំណងដែលសកលវិទ្យាល័យចង់សម្ភាសន៍ប្រវិត្តរបស់មីងគឺចង់រក្សារទុកនូវប្រវិត្តប្រជាជនខ្មែរយើងដើម្បីឲ្យកូនចៅជំនាន់ក្រោយៗគាត់អាចស្គាល់ចឹងណាមីងពីប្រវិត្តរបស់ជីដូនជីតាហើយនិង រៀ​នអំពីប្រវិត្តសាស្ត្ររបស់ពួកគាត់ណាមីង ចាសហើយចឹងពេលដែលខ្ញុំសម្ភាសន៍របស់មីងណឹង ខ្ញុំនឹងដាក់ការសម្ភាសន៍របស់មីងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាមីង, ចឹងតើមីងយល់ព្រមឲ្យខ្ញុំដាក់សំភាសន៏របស់មីងចូលទៅក្នុងវេបសាយរបស់សាលារៀនទេមីង?

ខ៖ ចាសអត់អីទេអាចដាក់បាន។

ក៖ ចាសចឹងសម្រាប់ថ្ងៃខែដែលខ្ញុំសំភាសន៏គឺ នៅថ្ងៃទី២២ ខែមិថុនា ឆ្នាំ២០២០ ហើយការសំភាន៍ត្រូវបានធ្វើឡើងនៅភូមិគោកត្រាច ឃុំខ្នារ ស្រុកពួក ខេត្តសៀមរាប ហើយខ្ញុំជាអ្នកសម្ភាសន៍ឈ្មោះថាឌី ណាផា ចឹងខ្ញុំចង់សួរថាតើមីងមានឈ្មោះអ្វីដែរ?

ខ៖​ ចាសខ្ញុំឈ្មោះម៉ែន សុខេង។

ក៖ ចាសចឹងមីងមានឈ្មោះហៅក្រៅទេ?

ខ៖​ អត់មានផង គេហៅតែខេងចឹងឯង ឈ្មោះម៉ែន សុខេង។

ក៖ មីងមានអាយុប៉ុន្មានហើយឆ្នាំនេះ?

ខ៖​ អាយុ៥៣ឆ្នាំ ដូចជាខ្ញុំកើតខែ២ អត់ចាំថ្ងៃទីទេ ឆ្នាំន្មានចេះចង់ភ្លេច ឆ្នាំ១៩៦៧។

ក៖ ចឹងមីងចំថាមីងកើតនៅថ្ងៃខែឆ្នំារបស់ខ្មែរទេ?

ខ៖ ខ្ញុំចាំតែខែបុស្រ ក្រៅពីណឹងអត់ដឹងទាំងអស់ ចាំតែខែបុស្រដល់ម៉ែប្រាប់ទៅចាំតែខែបុស្រអត់បានចាំឆ្នាំអីចាំតែឆ្នាបារាំង។

ក៖ ចុះមីងមានស្រុកកំណើតនៅឯណាដែរ?

ខ៖​ ខ្ញុំកើតនៅបាត់ដំបងគឺគេហៅភូមិព្រៃស្វាយ ឃុំព្រៃស្វាយ ស្រុកមោងឬស្សី ខេត្តបាត់ដំបង ណឹងហើយខ្ញុំកើតនៅឯណោះឯង

ក៖ មីងមានបងប្អូនចំនួនប៉ុន្មាននាក់?

ខ៖ ឪពុកម្តាយខ្ញុំមានពោះមួយតែ៣នាក់ទេ ស្រីទាំង៣នាក់ ទី១គឺខ្ញុំឈ្មោះ ម៉ែន សុខេង ទី២ប្អូនស្រីខ្ញុំឈ្មោះ ម៉ែន សារ៉ុម ហើយនិងប្អូនស្រីមួយទៀតឈ្មោះម៉ែន សាណុម។

ក៖ ចុះមីងជាកូនទីប៉ុន្មានក្នុងគ្រួសារដែរមីង?

ខ៖ ក្នុងគ្រួសារខ្ញុំជាកូនទី១។

ក៖ ចាស ចឹងមីងមានចងចាំសាច់រឿងជាមួយបងប្អូនរបស់មីងទាំងការសប្បាយ ទាំងការកំសត់មីងបានទេមីង?

ខ៖ កាលដែលពួកគាត់នៅខ្ញុំមានអាយុប្រហែលជា ៥ ៦ ឆ្នាំទេ ខ្ញុំអត់ទាន់មានអាយុច្រើនទេ ហើយប្អូនខ្ញុំអាយុប្រហែលជា៣ឆ្នាំ ហើយមួយទៀតនោះគាត់ទើបតែមានអាយុ១ខួប ចឹងខ្ញុំអត់សូវចាំច្រើនគ្រាន់តែដឹងថាពួកគាត់នៅតូចៗ ហើយឪពុកខ្ញុំគាត់ជាអ្នកធ្វើស្រែចំការ ហើយខែដែលយើងអត់ធ្វើស្រែចំការចឹងគាត់ជាអ្នករត់រម៉ក់ទេ​ គាត់អត់មានជំនាញអីធំដុំទេ ហើយម្តាយរបស់ខ្ញុំគាត់ក៏ជាអ្នកស្រែចំការដែរ ចឹងខ្ញុំដូចជាអត់ចាំច្រើនដោយសារខ្ញុំនៅតូចដែរ។

ក៖ ចឹងមីងធ្លាប់ធ្វើអ្វីខ្លះដែរមីងកាលនៅតូចៗជាមួយនឹងបងប្អូនរបស់មីង?

ខ៖​ តាមពិតពួកយើងលេងជាធម្មតាអត់មានអីច្រើនដោយសារពួកយើងនៅតូចពេកអត់សូវចាំណឹងហើយ ហើយពួកគាត់ដូចថាវាអត់ទាន់ដឹងអីវានៅតូចៗចឹងមិនដឹងនិយាយថាម៉េចដែរ ដោយសារខ្លួនខ្ញុំណឹងរាងធំជាងហើយជំនាន់នោះខ្ញុំដឹងនៅចាំច្រើនដែរដោយសារតែចេះរត់លេង ណឹងហើយដើរលេងដូចថាចេះស្គាល់កន្លែងដូចថាទៅស្រែ ឬក៏ជិះម៉ូតូទៅជាមួយនិងប៉ា ទៅផ្សារទៅអី ឬក៏ទៅវត្ត ក៏ឈឺអីចឹងគាត់បានយកទៅមន្ទីពេទ្យអីចឹងណាយើងនៅចាំ ប៉ុន្តែការលេងសើចជាមួយនឹងប្អូនៗអត់បានដូចជាចាំច្រើនដោយសារយើងតូចពេក។

ក៖ ចាសចុះមីងធ្លាប់លេងល្បែងកំសាន្ត ឬក៏ការប្រលែងលេងជាមួយបងប្អូនមីងដែរទេ?

ខ៖ ចាសលេងគ្រាន់ថាយើងលេងវាជាលក្ខណៈក្មេងតូចៗ ហើយដូចខ្ញុំប្រាប់ពីមុនចឹងវាអត់សូវចាំច្រើន។

ក៖​ ចុះឥឡូវបងប្អូនរបស់មីងគាត់រស់នៅទៅណាខ្លះ ហើយគាត់ធ្វើអ្វីខ្លះដែរឥឡូវណឹង?

ខ៖ កាលនោះខ្ញុំកើតឆ្នាំ១៩៧៦ហើយប្អូនខ្ញុំគាត់មានអាយុតូចៗចឹងដល់ពេលចូលឆ្នាំ១៩៧៥ដែលអាពតចូលណឹង គឺអាពតចូលណឹងខ្ញុំមានអាយុប្រហែលជា៨ឆ្នាំជិតចូល៩ឆ្នាំអីណឹង ចឹងពួកគាត់នៅតូចៗហើយនៅពេលដែលយើងចូលទៅអាពតណឹង កាលនោះខ្ញុំវាអត់សូវដឹងដែរដោយសារនៅតូច ដូចជាមានគេផ្លោងគ្រាប់ផ្លោងអីចូលចឹងទៅក៏នាំគ្នា ប៉ាខ្ញុំបានយកកន្ទុយរម៉ក់ផ្ទឹមនឹងដាក់គោណា ផ្ទឹមហើយបានដាក់ពួកខ្ញុំជិះនៅលើណឹងហើយនាំទៅចេញទៅមិនដឹងថាទៅណាអត់សូវដឹងដែរជំនាន់ណឹង ដោយសារតែចេញទៅឆ្ងាយហើយឆ្លងទឹកឆ្លងអីចឹងទៅ ទៅឆ្ងាយមែនទែនទាល់តែដល់កន្លែងណឹងយើងចូលទៅមិនទាន់ជាមានប៉ុល ពតអីនៅឡើយទេ ប៉ុន្តែប្រជាជនអាចរស់នៅដោយដាំបាយហូបខ្លួនឯង​ ណឹងហើយពេលណឹងបងប្អូនខ្ញុំនៅទាំងអស់គ្នាជុំគ្នាទេ ប៉ុន្តែប្រហែលជា១ឆ្នាំក្រោយមកពួកបានមានដូចជាគេចែកជាសហករជាក្រុមរស់នៅចឹងយើងដាំបាយហូបណា ណឹងហើយលក្ខណៈដែលដាំបាយហូបរួមណឹងវាយូរដែរប្រហែលជាមួយឆ្នាំក្រោយមក ណឹងហើយដូចជាពួកគាត់អត់មានបាយញុំហើយខ្ញុំរាងធំជាងគេខ្ញុំអាចដើររករើសអី ឬក៏ឧទាហរណ៍ថាលួចគេចឹងណាបានហូបទៅណាចេះតែរស់ទៅ ដើរបេះអានោះដើរបេះអានេះយកមក ដូចជាត្រកួន ផ្ទីយកមកស្រុះហូបទៅ ហើយនិងគេចែកបាយបបរចឹង កាលនោះខ្ញុំនៅចាំថាម្តាយខ្ញុំគាត់ឈឺហើយ​ ខ្ញុំភ្លេចនិយាយរឿងរទេះគេដកដាក់រួមអស់ហើយកាលជំនាន់ណឹងណា ដល់ពេលក្រោយមកគាត់ឈឺទៅគាត់ដេកតែនៅលើគ្រែទេ​ ហើយប្អូនរបស់ខ្ញុំណឹងគាត់នៅតូចៗដែរគាត់នៅជាមួយម្តាយរបស់ខ្ញុំរហូត ហើយខ្ញុំចេះតែដើររកដើររើសអីៗទៅ ចឹងយកមកពេលគេចែកបបរមកចឹងយើងចេះដាក់បន្លែដាក់អីចូលបបរចែកគ្នាញុំទៅណា ប៉ុន្តែក្មេងដូចជាប្អូនវារើសចំណីចឹងវមានជំងឺហើម ហើមទាំងម៉ែទាំងប្អូនទាំងអីទាំងអស់ណឹង ណឹងហើយប៉ុន្តែឪពុករបស់ខ្ញុំនោះគាត់បានសំរាន្តនៅលើអង្រឹងហើយគាត់ដូចថាគាត់អស់កម្លាំងខ្លាំង គាត់ពិបាកខ្លាំងកាលនោះ ប៉ុន្តែខ្ញុំនិយាយទៅជាសង្ខេបតិចដោយាសារកាលដែលមុនដែលយើង មុនដែលម្តាយខ្ញុំហើមខ្ញុំចង់និយាយថា យើងនៅតំបន់គេហៅព្រៃខ្លូតសុំនិយាយកន្លែងណឹងបន្តិចដោយសារ យើងនៅតំបន់ព្រៃខ្លូត នៅព្រៃខ្លូតណឹងគេមានបាយបបរឲ្យពួកអ្នកមូលដ្ឋានណា មូលដ្ឋានណឹងគេ គេហៅមូលដ្ឋានគេមានមុខមាត់ គេបានហូបបបរណឹងគេហូបបបរខាប់ ប៉ុន្តែពួកខ្ញុំជាពួក១៧ មេសាគេឲ្យហូបបបររ៉ាវណឹងហើយ តែឪពុកខ្ញុំគាត់ឃ្លានខ្លាំងណាស់ ខ្ញុំចាំសាច់រឿងមួយទម្រាំឈានចូលដល់ក្រុមគ្រួសាររបស់ខ្ញុំដែលបែកបាក់គ្នាណឹង ខ្ញុំចង់និយាយរឿងមួយដោយសារគាត់បាននៅចំការពោតណា គេកាច់ពោតហើយយើងមិនយកដើមវាមកហូបហាវាផ្អែមនោះ ណឹងហើយថ្ងៃនោះគាត់បានឲ្យខ្ញុំចូលលួចពោតគេ ណឹងហើចូលលួចពោតគេ គាត់បានចងកន្សែងដាក់ពាក់ឈានមកហើយកាច់ពោតគេដាក់ក្នុងកន្សែង​ដាក់ស្ពាយរត់ចេញមក ប៉ុន្តែកាលណឹងមានអានាក់យាមគេដេញតាមណា ដល់ពេលដេញតាមទៅខ្ញុំក៏បានចេញពីណឹងទៅរត់សំដៅគាត់ គាត់ប្រាប់ខ្ញុំថាបើខ្ញុំរត់សំដៅគាត់គេនឹងយកគាត់វ៉ៃចោល ហើយគាត់បានឲ្យខ្ញុំដើរដាក់ស្នៀតពោតពីលើអាផ្លៃពោតណឹង ដល់ពេលពួកអ្នកយាមដេញមកតាមឃើញស្នៀតពោតគេបានត្រលប់ទៅវិញ ណឹងហើយវាគឺជារឿងមួយដែលខ្ញុំចាំមិនភ្លេចហើយនៅពេលដែលខ្ញុំបានមកដល់  
ផ្ទះ ពោតទាំងអស់នោះវាអត់ទាន់មានពោតចាស់ទេមានតែ១ទេនៅពេលណឹង​ម្តាយខ្ញុំបានស្ងោរវា ហើយបានបណ្ឡេះវាបានដាក់កណ្តុបៗចឹងដើម្បីពួកយើងចែកគ្នា ណឹងហើយចឹងវាអស្ចារ្យខ្លាំងដោយសារខ្ញុំជាអ្នកយក ចឹងគេឲ្យខ្ញុំជាអ្នករើសមុនគេសម្រាប់ពោតណឹងដើម្បីញុំ ហើយវាឆ្ងាញ់សម្រាប់យើងដែលយើងអត់មានអីញុំចឹងណាបានពោតចាស់ហូបទំពារទៅវាឆ្ងាញ់ខ្លាំងណាស់ ណឹងហើយគឺមួយណឹងខ្ញុំចងចាំអត់ភ្លេច ណឹងហើយណឹងនៅព្រៃខ្លូត ក្រោយមកពួកយើងបានរស់នៅយូរដែរនៅទីនោះ ហើយឪពុករបស់ខ្ញុំបានកើតជំងឺហៅថាវិលមុខណា ដេកនៅអង្រឹងនៅពេលណឹងគាត់បានអត់ដឹងខ្លួនរហូតដល់ថ្ងៃត្រង់ ថ្ងៃត្រង់គាត់បានស្លាប់ គាត់បានស្លាប់នៅពេលដែលគាតស្លាប់ទៅបងប្អូនប្រជាជនក៏យកគាត់ទៅកប់ទៅ ក្រោយមកពួកយើងមិនដឹងថាទៅណាក៏​ម្តាយមីងខ្ញុំឈ្មោះនូ សារ៉េតនោះគាត់ជាកូនពៅហើយជាប្អូនរបស់ម្តាយខ្ញុំគាត់បានទៅលេងខ្ញុំហើយគាត់បាននាំក្រុមគ្រួសារខ្ញុំមិននៅព្រៃព្រៀលវិញ ណឹងហើយនៅពេលដែលខ្ញុំមកនៅព្រៃព្រៀលណឹងគឺអត់អីហូបដដែលនៅពេលណឹងគឺម្តាយរបស់ខ្ញុំគាត់បានហើម ហើមដោយសារហូបបន្លែច្រើនជាងបាយអត់មានអីហូបនោះ គាត់ហើមហើយប្អូនៗរបស់ខ្ញុំទាំង២ណឹងក៏គាត់មានបញ្ហររោគហើមណឹងដែរ ចឹងជំនាន់ណឹងគឺគេព្រឹកឡើងគឺគេដើរដឹកអ្នកស្លាប់ហើយ គេដឹងដោយរទេះគោនិយាយទៅខ្ញុំព្រឺខ្លួនដោយសារគេដឹកតាមរទេះគោ ហើយយកទៅមិនដឹងជាយកទៅកប់ ឬយកទៅចោលនៅទីណាខ្ញុំអត់ដឹងដែរប៉ុន្តែព្រឹកឡើងដឹងតែគេដើរដឹកចឹង មិនថាខ្មែរមិនថាចិនអីទេគឺថាស្លាប់រាល់ព្រឹកតែ  
ម្តងឆ្នាំណឹង ហើយខ្ញុំក៏ឃើញថាប្អូនរបស់ខ្ញុំគាត់បានស្លាប់ប្អូនពៅបានស្លាប់មុនគេ​ព្រឹកឡើងគឺឃើញគាត់ស្លាប់តែម្តងអត់មានដឹងថាគាត់យ៉ាងម៉េចទេ ណឹងហើយចឹងគាត់បានស្លាប់ទៅក្រោយមកក៏ប្អូនទី២របស់ខ្ញុំក៏គាត់បានស្លាប់ដែរណឹងហើយគាត់ស្លាប់ ហើយដល់ពេលយូរទៅម្តាយរបស់ខ្ញុំគាត់បានដេកឈឺ  
នៅនឹងកន្ទេល ហើយគាត់សូម្បីតែបទជើងក៏ងើបមិនរួចដែរទាល់តែពួកយើចោះគ្រែដាក់ឲ្យគាត់បទជើងណា ហើយគាត់បានដេកឈឺរយៈពេលយូរដែរអត់មាន  
ថ្នាំអីសោះចឹង ហើយខ្ញុំដេកអោបគាត់តែខ្ញុំអត់ដឹងថាគាត់ស្លាប់ពេលណាដែរ ពេលណឹងលោកយាយរបស់ខ្ញុំគាត់ឈ្មោះលោកយាយលឹម សឺមគាត់បានមក ហើយយប់ដូចជាខែភ្លឺគាត់មកហើយគាត់ដូចដឹងថាម្តាយខ្ញុំស្លាប់យប់ណឹងឯង គាត់បានមកហើយគាត់ហៅខ្ញុំថាសុខេងចុះមកនេះមកចៅហើយខ្ញុំក៏ហៅម៉ែខ្ញុំ ម៉ែ  
ម៉ែឯងក្រោកឡើងយាយមកគាត់អត់ឃើញដឹងខ្លួនសោះ ដល់ពេលណឹងក៏យាយខ្ញុំហៅខ្ញុំទៅដេកជាមួយគាត់ទៅហើយព្រឹកឡើងក៏ឃើញម្តាយខ្ញុំស្លាប់ ហើយគាត់មានរុំទៅហើយរទេះគោគេដឹកយកទៅដែរ ហើយចឹងខ្ញុំអត់ដឹងថាគេយកទៅណាចឹងក្រុមគ្រួសារខ្ញុំចាប់ផ្តើមបែកបាក់គ្នាត្រឹមណឹងឯងហើយខ្ញុំរស់នៅម្នាក់ឯងជាមួយនិងជីដូនរបស់ខ្ញុំរហូតមកណឹងឯង។

ក៖ ចុះម្តាយរបស់មីងគាត់ឈ្មោះអីដែរ?

ខ៖​ ម្តាយរបស់ខ្ញុំគាត់ឈ្មោះ នូ​ សោ គាត់មានបងប្អូន៩នាក់គាត់ជាកូនទី១ដែរ ណឹងហើយឈ្មោះ នូ សោ។

ក៖ ចុះឪពុកវិញមីងគាត់ឈ្មោះអ្វីដែរ?

ខ៖ ឪពុកខ្ញុំគាត់ឈ្មោះម៉ែន សុង ជាកូនទី៧ក្នុងក្រុមគ្រួសាររបស់គាត់។

ក៖ ចុះមកដល់ឥឡូវឪពុករបស់មីងគាត់មានអាយុប៉ុន្មានហើយមីងបើសិនជាគាត់នៅណាមីង?

ខ៖ ឪពុកខ្ញុំគាត់ឆ្នាំរោង ខ្ញុំអត់ដឹងថាគាត់អាយុប៉ុន្មានដែរ ប៉ុន្តែប្អូនពៅរបស់ឪពុកខ្ញុំគាត់នៅរស់សព្វថ្ងៃគាត់ឆ្នាំចរគាត់អាយុ៧០ហើយ ឪពុកខ្ញុំប្រហែលជាចូល៨០ឆ្នាំហើយ ណឹងហើយ៧០ខ្ពស់ហើយ។

ក៖ ចុះម្តាយមីងវិញ?

ខ៖ ម្តាយខ្ញុំឆ្នាវក ឪពុកខ្ញុំគាត់ឆ្នាំរោងចឹង ប្អូនប៉ាខ្ញុំប្រហែលជា៤ឆ្នាំទេ គាត់ក៏៧០ខ្ពស់ដែរ។

ក៖ ចុះមីងមានដឹងថាឪពុករបស់មីងគាត់កើតនៅថ្ងៃណាខែណាឆ្នាំណាទេ?

ខ៖ ខ្ញុំអត់បានដែរ ប៉ុន្តែកាលដែលខ្ញុំទៅព្រះវិហារបរិសុទ្ធខ្ញុំបានស្រាវជ្រាវហើយមានហើយ ប៉ុន្តែឥឡូវដល់ពេលសម្ភាសន៍ខ្ញុំចេះខ្ញុំអត់ចាំ ណឹងហើយអត់បានចាំ។

ក៖ ឆ្នាំខ្មែរក៏អត់ចាំដែរមីង?

ខ៖ អត់ទាំងអស់អត់បានចាំ។

ក៖ ចុះមីងមានដឹងថាម្តាយរបស់មីងគាត់កើតនៅថ្ងៃណាខែណាឆ្នាំណាទេ?

ខ៖ អត់ចាំដូចគ្នា។

ក៖ ឆ្នាំខ្មែរក៏អត់ចាំដែរមីង?

ខ៖ អត់ចាំ។

ក៖ ចុះមីងដឹងថាពួកគាត់កើតនៅឯ​ណាដែរមីង?

ខ៖ ឪពុកខ្ញុំនិងម្តាយខ្ញុំមានស្រុកកំណើតរបស់គាត់គឺនៅព្រៃស្វាយ ភូមិព្រៃស្វាយ ឃុំព្រៃស្វាយ ស្រុកមោងឬស្សី ខេត្តបាត់ដំបង ហើយឪពុកខ្ញុំគាត់នៅចូលព្រំប្រទល់គេហៅព្រៃព្រៀលដែរ បន្ទាប់ពីព្រៃព្រៀលមកដល់ព្រៃស្វាយម្តាយខ្ញុំគាត់នៅព្រៃស្វាយណឹងដែរ ហើយគាត់ក៏បានឃើញគ្នារៀបការទៅ។

ក៖ ចុះមីងមានដឹងថាឪពុកម្តាយរបស់មីងគាត់ធ្វើការអីទេដើម្បីចិញ្ចឹមជីវិតទេ?

ខ៖​ គាត់ជាអ្នកស្រែចំការណឹងហើយ ហើយរដូវដែលយើងអត់បានធ្វើស្រែគាត់បានរត់រម៉ក់ពីព្រៃស្វាយទៅមោងចឹងណា ដឹកអ្នកផ្សារដឹកអ្នកដំណើរ។

ក៖ ចុះឪពុកម្តាយរបស់មីងគាត់ជាមនុស្សដែលមានលក្ខណៈបែបណាដែរមីង?

ខ៖ គាត់ល្អពួកគាត់ល្អមែនទែនព្រោះគាត់ស្លូតបូតណឹងហើយ គាត់ស្លូតបូត ពួកគាត់រស់នៅដូចជាមានអ្នកចូលចិត្តគាត់ច្រើន ស្តាប់ទៅខ្ញុំមិនសូវចាំមែនពិតប៉ុន្តែខ្ញុំលឺយាយរបស់ខ្ញុំ​ យាយខាងម្តាយនិងខាងឪពុកគាត់តែងតែនិយាយសរសើរពីឪពុកម្តាយខ្ញុំ គាត់ថាជាកូនល្អណាស់​ល្អខ្លាំងមែនទែនម្តង។

ក៖ ចុះមីងបានស្គាល់អ្វីខ្លះពីគាត់ដែរទេ?

ខ៖ ស្គាល់ថាគាត់និយាយទៅម្តាយឪពុករបស់ខ្ញុំជាមនុស្សដែលគាត់ចេះអើយដូចថាឈ្លោះឬក៏មានបញ្ហារអីជាមួយគេទេ គាត់ជាមនុស្សល្អ គ្រាន់តែដឹងថាយាយៗគាត់និយាយថាជាកូនល្អខ្លាំងមែនទែន ហើយអ្នកដែលស្គាលគាត់គេតែងតែនិយាយថាពីគាត់ជាមនុស្សដែលអ្នកស្រុកគេចូលចិត្តរាប់អាន  
ក៖ ចុះមីងមានចងចាំរឿងអ្វីខ្លះពីឪពុកម្តាយរបស់មីងទេ ដូចជាគាត់មានសកម្មភាពអ្វីខ្លះ? គាត់ធ្លាប់និយាយរឿងរ៉ាវអីមកដាក់មីងទេមីង?

ខ៖ ខ្ញុំចាំបានកាលខ្ញុំនៅតូចៗ ពីមុនអាពតណឹងណាខ្ញុំនៅចាំថាពេលខែរងាណឹងយើងនិយាយរឿងអ្វីដែលយើងចាំ​​ វាអត់មានអ្វីក្រៅពីរបស់ញុំទេ ដូចថាឪពុកខ្ញុំតែងគាស់ដំឡូងមក ញ៉ាត់ក្នុងខ្អមណាហើយញ៉ាត់ចំបើងទៅដាក់ផ្អាប់មុខណាហើយដុតចំបើងហើយដាក់ភ្នុកអីពីលើអីចឹងណា នាំគ្នាអាំងភ្លើងខ្ញុំចាំ ហើយអាំងភ្លើងចប់ចឹងណាពួកយើងចាក់ដំឡូង​ណឹងញុំហើយចឹងវាសប្បាយមួយនៅក្នុងក្រុមគ្រួសារ ហើយមួយទៀតដូចខែដាល់អំបុកអីចឹងខ្ញុំនៅចាំថាម៉ាក់ជា  
គាត់ជាអ្នកលីង លីងស្រូវណាហើយឪពុកខ្ញុំគាត់ចេះណាស់គាត់បុកផងគាត់ឆ្កឹសផង កាលជំនាន់នោះយើងអត់មានរបស់អូតូម៉ាកទិចអីទេយើងដាល់អំបុក  
នឹងអង្រេរ២ណឹងហើយ ចឹងគាត់បុកដៃមួយចំហៀងហើយដៃមួយចំហៀងឆ្កឹស ហើយឪពុកខ្ញុំគាត់ចេះរចិបរចុបជាមួយនឹងក្រុមគ្រួសារគាត់អត់ចូលចិត្តទៅណា  
តែឯងទេ ហើយខ្ញុំចាំមួយទៀតពេលដែលខ្ញុំឈឺគាត់តែងតែដាក់ខ្ញុំជិះករឬក៏ពរ ចឹងគាត់ពរខ្ញុំទៅវត្តរកលោកហើយជំនាន់ណឹងគឺយើងព្យាបាលនៅវត្ត លោកជាអ្នកចាក់ថ្នាំឲ្យ ណឹងហើយខ្ញុំបានច្បាស់គាត់ជាឪពុកមួយដែលយកចិត្តទុកដាក់នឹងកូន គាត់តែងតែអោវ ពរ មិនចេះវ៉ៃជេរអាក្រក់អីដូចគេទេ ណឹងហើយចឹងខ្ញុំគិតថាឪពុកម្តាយរបស់ខ្ញុំជាមនុស្សល្អ ណឹងហើយគាត់ជាមនុស្សមានទំនូលខុសត្រូវដែរ។

ក៖ ចឹងឪពុកម្តាយរបស់មីងធ្លាប់សាច់រឿងរបស់គាត់កាលពីគាត់នៅក្មេងៗ ទាំងការលំបាកនិងការតស៊ូមកកាន់មីងទេ?

ខ៖ ដោយសារតែខ្ញុំតូចៗពេកខ្ញុំអត់សូវចាំដែរហើយខ្ញុំដូចជាអត់ដឹងថាគាត់ធ្លាប់និយាយអី រកនិយាយអត់កើត អត់ធ្លាប់ដឹងដែរ។

ក៖ ចាសចុះមីងមានចងចាំឈ្មោះជីដូន ជីតា ខាងម្តាយរបស់មីងទេ?

ខ៖​ ចាំតើម្តាយខ្ញុំគាត់ ម្តាយរបស់ម្តាយខ្ញុំគឺលោកយាយ ឈ្មោះលោកយាយលឹម ស៊ឹម ហើយឪពុកគាត់ឈ្មោះតាលឹមណឹងហើយឈ្មោះតាលឹម ហើយឪពុកខ្ញុំម្តាយរបស់ឪពុកខ្ញុំឈ្មោះវ៉េន ហាន់ ឪពុករបស់គាត់ឈ្មោះតាម៉ែនណឹងហើយ ឈ្មោះតាម៉ែន ហើយខ្ញុំបានឃើញគាត់នៅពីអាពត តាគាត់មានស្លាប់សម័យអាពតហើយយាយទើបតែស្លាប់នៅទីនេះទេ យាយខាងម្តាយខ្ញុំគាត់ស្លាប់នៅឆ្នាំ៩០នេះឯង តាខាងម្តាយគាត់តានូនោះគាត់  
ស្លាប់តាំងពីអាយុបាន៤២ម្ល៉េះ ម៉ែខ្ញុំមិនទាន់បានរៀបការហើយខ្ញុំចង់និយាយតិចដែរខ្ញុំលឺគាត់និយាយថានៅពេលដែលឪពុកគាត់ស្លាប់ណឹង ម្តាយរបស់ខ្ញុំគាត់  
ជិតរៀបការហើយឪពុករបស់ខ្ញុំបានមកបម្រើនៅផ្ទះម្តាយខ្ញុំណឹងអស់រយៈពេលយូរ ហើយបានសន្សំលុយដើម្បីសាងសង់ផ្ទះហើយនៅពេលគាត់បានធ្វើផ្ទះ  
ហើយ បានចាប់ផ្តើមដាក់ថ្ងៃរៀបការប៉ុន្តែជួននឹងឪពុករបស់គាត់ត្រូវជាជីតារបស់ខ្ញុំឈ្មោះតាលឹមណឹងឈឺគាត់ឈឺធ្ងន់ខ្លាំងមែនទែន គាត់ជាគ្រូភ្លេងម្នាក់ដែលជាភ្លេងខ្មែរតន្ត្រីខ្មែរខាងភ្លេងការគាត់ជំនាញខ្លាំងមែនទែន ហើយចឹងគាត់មានជំងឺមួយគេថាពីដើមគេថាខ្មោចវ៉ៃណា នៅពេលដែលគាត់លេងភ្លេងខុសថ្វាយគ្រូថ្វាយដូចថាលេងថ្វាយគ្រូចឹងលេងខុស ដល់ពេលលេងខុសទៅគេថាខ្មោចវ៉ៃទៅគាត់ស្លាប់មួយចំហៀងខ្លួនតានោះ ដល់ពេលគាត់ស្លាប់មួយចំហៀងខ្លួនចឹងទៅមើលអត់ជាណាទៅពេទ្យទៅអីក៏គាត់បានស្លាប់ទៅ ហើយម្តាយរបស់ខ្ញុំគាត់បានជិតរៀបការណឹងគាត់បានកោរត្រ  
ងោល​ គាត់កោរត្រងោលព្រោះអីគាត់ជាកូនបងហើយ គាត់បានកោរត្រងោលគិតថាអត់ខ្វល់អំពីពីការរៀបការរបស់គាត់ទេ បើប្តីគាត់មិនរៀបការក៏ហីទៅចឹង  
គាត់ត្រងោលដើម្បីបំពេញនៅតួនាទីរបស់គាត់ចំពោះឪពុកគាត់ ហើយបន្ទាប់មកគាត់បានដុះសក់ប្រហែលជាខ្ញុំលឺយាយខ្ញុំគាត់និយាយថាគាត់ដុះសក់ប្រហែល  
ជា២ ៣ ធ្នាប់ណឹងឯង ភ្នួងគេបានប្រើដង្កៀបគាបម៉េចទេគេតែខ្លួនឲ្យគាត់អាចរៀបការបាន ចឹងណឹងហើយគាត់ក៏ក្រោយមកគាត់ក៏រៀបការជាមួយនឹងឪពុករបស់ខ្ញុំ។

ក៖ ចឹងមីងដឹងថាពួកគាត់កើតនៅឆ្នាំណាទេមីង ជីដូនជីតាខាងឪពុកម្តាយរបស់មីងណា?

ខ៖ យើងសួរភ្លាមៗចេះប្រហែលជាឆ្លើយអត់ចេញ ហើយបើសិនជាយើងដកវាតាមអាយុរបស់គាត់ណាយើងអាចរកឃើញ ប៉ុន្តែកាលដែលទៅព្រះវិហារបរិសុទ្ធពួកយើងអាចរកឃើញ ដល់ឥឡូនេះសួរសម្ភាសន៍ភ្លាមៗអត់ចាំទេ ណឹងហើយអត់ចាំ។

ក៖ ដូចជាមីងដឹងថាពួកគាត់កើតនៅកន្លែងណាទេមីង?

ខ៖ ចុះចម្លើយយើងបានឆ្លើយម្តងហើយ គឺម្តាយខ្ញុំគាត់កើតនៅភូមិព្រៃស្វាយ ឃុំព្រៃស្វាយ ស្រុកមោងឬស្សី ខេត្តបាត់ដំបង ហើយឪពុកខ្ញុំគាត់នៅនឹងព្រៃស្វាយដែរក៏ប៉ុន្តែនៅជាប់នឹងព្រំប្រទល់នឹព្រៃព្រៀល ណឹងហើយនៅជិតគ្នានោះឯងដើរតិចទៅដល់។

ក៖ ចុះឪពុកម្តាយមីងគាត់ធ្លាប់ពីរឿងរ៉ាវជីដូនជីរបស់គាត់តាមកកាន់មីងខ្លះទេ?

ខ៖ គាត់ធ្លាប់និយាយតែថា ម្តាយខ្ញុំគាត់ធ្លាប់តែនិយាយថាឪពុកគាត់ជាអ្នកភ្លេង ជាអ្នកលេងភ្លេងការ ហើយតាខាងឪពុកខ្ញុំ ខ្ញុំអត់ស្គាល់អត់ដែលដឹងអត់សូវលឺ  
គាត់និយាយអីដែរ។

ក៖ ចឹងក្រុមគ្រួសារមីងរស់នៅក្នុងខេត្តនេះអស់រយៈពេលប៉ុន្មានឆ្នាំដែរហើយ?

ខ៖ ដើមកំណើតមកដំបូងយើង យាយ យាយរបស់ខ្ញុំយាយស៊ឹមណឹងគាត់ស្រុកកំណើតនៅតាកែវទេ ប៉ុន្តែគាត់បាននៅព្រៃស្វាយណឹងគាត់បានមកហើយរៀបការជាមួយណឹងតានូណឹងគាត់នៅណឹងរហូតតែម្តង រហូតដល់ម្តាយខ្ញុំកើតរហូតដល់ខ្ញុំកើតទៀត ស្រុកកំណើតនៅណឹងតែម្តង។

ក៖ ចាសចុះមីងមានបងប្អូនសាច់ញាតិរស់នៅក្រៅប្រទេសក្រៅពីស្រុកខ្មែរយើងទេ?

ខ៖ មានច្រើន មានច្រើនដោយសារ ខ្ញុំនៅចាំដោយសារមានពោះមួយខាងឪពុកខ្ញុំ ខ្ញុំនឹកឃើញហើយមាន៧នាក់ ៧នាក់ណឹងគឺ៧គ្រួសារណឹងខាងឪពុក  
ហើយ៧គ្រួសារកាលជំនាន់ប៉ុល ពតណឹងគាត់បានស្លាប់ឪពុកម្តាយអស់៥គ្រួសារ ចឹងនៅសល់តែ២ទេ នៅសល់អ៊ុំខ្ញុំមួយគាត់ឈ្មោះហ៊ុង ពូខ្ញុំគាត់ឈ្មោះពូធា  
គាត់ជាកូនពៅគេបង្អស់ ចឹងគាត់បានស្លាប់អស់៥គ្រួសារស្លាប់ឪពុកម្តាយនៅសល់កូន ចឹងដកខ្ញុំ១នៅសល់៤គ្រួសារពួកគេបានចេញពីអា  
ពេគេទៅអាមេរិកទាំងអស់ ចឹងពួកគាត់បានទៅនៅស្រុកគេតាំងពីឆ្នាំ១៩៧៩ ឆ្នាំ៨០គត់គឺគាត់បានចេញទៅក្រៅហើយ។

ក៖ ចុះស្វាមីរបស់មីងគាត់មានឈ្មោះអ្វីដែរ?

ខ៖ ចាស គាត់ឈ្មោះយ៉ូ ដារ៉ា។

ក៖ តើមីងរៀបអាពាហណ៍ពិពាហណ៍ជាមួយពូតាំងពីឆ្នាំណាដែរ?

ខ៖ ពួកយើងរៀបការនៅជំរុំជាយដែនសាយធូ។

ក៖ មានចាំថ្ងៃខែដែលរៀបការជាមួយពូបានទេមីង?

ខ៖ ចាំតើ​ថ្ងៃទី ដូចជាចូលរោងថ្ងៃទី១៩ ហើយយើងស៊ីថ្ងៃ២០ ណឹងហើយថ្ងៃ២០ ខែ៧ ឆ្នាំ១៩៩២។

ក៖ ចុះការរៀបអាពាហណ៍ពិពាហណ៍របស់មីងណឹងរៀបចំដោយឪពុកម្តាយ ឬ រៀបចំដោយចិត្តខ្លួនឯង?

ខ៖ តាមពិតពួកយើងស្គាល់គ្នាហើយ ហើយចាស់ៗគាត់បានចូលសួរអីរៀបចំតាមប្រពៃណីខ្មែរ។

ក៖ ចុះមីងបានទទួលថ្លៃជំនូនពីពូទេ?

ខ៖ បានកាលជំនាន់នោះវាតិចបំផុតគិតជាលុយបាត អត់បានច្រើនទេ។

ក៖ ចាស ចឹងអាចប្រាប់ពីពេលវេលាដែលមីងបានជួបលោកតាដំបូងនៅឯណា ហើយស្រលាញ់គ្នាដោយរបៀបណាបានទេមីង?

ខ៖ ពួកយើងកាលនោះយើងបានរៀនពេទ្យជំនាន់ជាមួយគ្នាប៉ុន្តែគ្រាន់តែថានៅថ្នាក់ខុសគ្នាហើយឃើញគ្នារាល់ថ្ងៃប៉ុន្តែមិនដែលចាប់អារម្មណ៍ថានឹងអាចស្គាល់  
គ្នាជាគូរអនាគតទេណឹងហើយ ហើយយើងធ្វើការក៏នៅប្លុកជាមួយគ្នាគ្រាន់តែថាមើលគ្នាឃើញដូចថានៅអគារខុសគ្នាចឹងណា ហើយនៅពេលដែលខ្ញុំរៀន nurse បាន២ឆ្នាំខ្ញុំបានរៀន mid-wife មួយឆ្នាំទៀត ក្រោយមកក៏ចូលអឺដូចថាប្រជាជនកាលនោះគេចាប់ផ្តើមដឹកណា ឆ្នាំ៩១គេចាប់ផ្តើមដឹកហើយ ដឹកបណ្តើរៗហើយរហូតដល់ចូល៩២ នៅពេលណឹងគាត់បានឃើញខ្ញុំគាត់បានសួរថា សួរយើងដូចថាយើងមានម្ចាស់ចិត្តអីចឹងណា ណឹងហើយកាលនោះម្តាយរបស់គាត់បានស្រលាញ់ខ្ញុំ គាត់ពេញចិត្តខ្ញុំខ្លាំងដែរហើយខ្ញុំក៏គិតថាវាអាចមានអនាគតខ្ញុំក៏ព្រមទទួលយកគាត់ទៅ ហើយពួកយើងស្គាល់គ្នារយៈពេលខ្លីណឹង ស្គាល់ប្រហែលជា២ខែយើងរៀបការ ចឹងវាអត់យូរទេរៀបការហើយបានប្រហែលជា២ខែខ្ញុំមានកូន កូនខ្ញុំទំងន់បានប្រហែលជា៤ខែពួកយើងធ្វើមាតុភូមិនិវត្តន៍មកស្រុកខ្មែរ ណឹងហើយចឹងវារយៈពេលខ្លីមែនទែន។

ក៖ ចាសចុះមីងចេះអាចនិងចេះសរសេរភាសាយើងខ្មែរបានល្អប៉ុណ្ណាដែរមីង?

ខ៖ អត់អីគួរសមដែរ ខ្ញុំរៀនបានទាបទេខ្ញុំអត់បានរៀនខ្ពស់ទេខ្ញុំរៀនបានថ្នាក់ទី៩ទេ ចឹងថ្នាក់ទី៩ជំនាន់នោះយើងអាចអក្សខ្មែរដាច់ល្អអត់អី អត់រដាក់រដុបទេហើយរៀនក៏ពូកែគ្រាន់បើដែរណឹងហើយ ហើយពួកយើងប្រលងចូលពេទ្យណឹងគឺយើងប្រលងបានតែសញ្ញាប័ត្របាក់ឌុបទេ សញ្ញាប័ត្រឌីផ្លូមទេចឹង ខ្ញុំប្រលងបានសញ្ញាប័ត្រឌីផ្លូមហើយខ្ញុំដាក់ប្រលងចូលពេទ្យ កាលនោះគេបានរើសពួក high school ខ្ញុំបានចូលទៅហើយពេទ្យនោះគេបានបង្រៀនយើងជាភាសាអង់គ្លេសណា ជំនាន់នោះខ្ញុំមិនបានជាចេះច្រើនគឺដោយសារខ្ញុំជាក្មេងកំព្រាហើយខ្ញុំអត់មាន  
លុយរៀនទេ ជំនាន់នោះគេរៀនអង់គ្លេសមួយខែតែ១០បាតទេ ១០បាតណឹងបើយើងគិតមកឥឡូវវាតែ១០០០រៀលទេ ប៉ុន្តែយើងគ្មានលុយរៀនទេគឺដោយសារ  
ខ្ញុំជំនាន់នោះខ្ញុំអត់ដែលមានលុយចាយ​​ហើយខ្ញុំអត់មានអ្នករកប្រាក់ចំណូលដោយសារជីដូនរបស់ខ្ញុំគាត់ស្មបខ្មែរណា ដើរកាយពោះអីឲ្យគេចឹងទៅបាននេះ  
នោះតិចតួចមក បង្កើតកូនគេចឹងទៅបានលុយ១ម៉ឺន ២ម៉ឺន មាន់ស្ងោរ ស្រាមួយដក ចេកមួយស្និតអីចឹងទៅខ្ញុំមិនសូវមានលុយចាយទេ ចឹងពួកយើងហូបតែ  
បាយហើយទៅរៀន ហើយនៅពេលដែលខ្ញុំទៅធ្វើការណឹងក៏ខ្ញុំមិនសូវជាអ្នកមានលុយប៉ុន្មានដែរ ដោយសារជំនាន់នោះគេបានបើកជាអង្ករឲ្យយើង ក្នុងមួយសប្តាហ៍អង្ករ២៤កំប៉ុង ហើយត្រីខនោះ១០កំប៉ុង ចឹងខ្ញុំសូវដែលមានលុយចាយទេ។

ក៖ ចឹងកាលដែលមីងរៀនណឹង រៀននៅសាលាណាវិញ?

ខ៖​ គេហៅសាលាលោកតាសុខ ណឹងហើយសាលាលោកតាសុខ។

ក៖ ចាសចុះមីងចេះភាសាអ្វីផ្សេងក្រៅពីភាសាខ្មែរយើងទេមីង?

ខ៖ អង់គ្លេសចេះតិចតួច គ្រាន់តែអាចស្តាប់គ្នាបានតិចតួចតែបើឲ្យត្រូវជាវេយ្យាករណ៍ត្រឹមត្រូវនឹងគេអត់ចេះទេ យើងអាចថាបើយើងដើរជាមួយបរទេសកាយវិការផងនិយាយផងវាអាចយល់ តែឲ្យចេះច្រើនអត់ទេអត់ចេះច្រើនទេលក្ខណៈសុំបាយបានញុំប៉ុណ្ណឹងឯង។

ក៖ ចុះមីងមានមិត្តភិក្តស្និតស្នាលធំធាត់មកជាមួយគ្នាតាំងពីតូចរហូតដល់ធំទេមីង?

ខ៖ ពីក្មេងមកខ្ញុំមិនដែលមានទេ បើជំនាន់អាពតខ្ញុំសុំរំលឹកតិចចុះ ខ្ញុំមានក្មេងប្រុសម្នាក់ឈ្មោះពៅតែគាត់រាងចរិតស្រីទេ កាលនោះខ្ញុំថាដល់នៅសព្វថ្ងៃក៏ចាំគាត់ ខ្ញុំបានឃើញគាត់នៅជំរុំដែរខ្ញុំបានឃើញគាត់ហើយខ្ញុំរាប់អានគាត់ស្រលាញ់គាត់ដោយសារ ខ្ញុំចាំថាជំនាន់អាពតក្មេងភាគច្រើនកើតជំងឺខ្វាក់មាន់ណា ហើយយប់ឡើងគេតែងតែបញ្ជូនក្មេងទៅកាប់ដី បញ្ជូនទៅកាប់ដី ជីកស្រះ ជីក អូយធ្វើរហូត ចឹងខ្ញុំជាក្មេងម្នាក់នៅក្នុងចំណោមក្មេងខ្វាក់មាន់ ហើយបានពៅណឹងឯងគាត់ជាអ្នកដឹកដៃខ្ញុំនៅណឹងហើយគាត់ដឹកដៃខ្ញុំរហូតទៅណាក៏ដឹកដៃដែរ ហើយដូចជាមិត្តភកិ្តជិតស្នតហើយដូចជាវ៉ៃស្មើណាហៅគ្នា ហ្អែង ហងអីចឹងទៅ មិនសូវជាពិរោះស្តាប់ទេ ចឹងគាត់ណឹងខ្ញុំបានមកជួបនៅឆ្នាំ ប្រហែលឆ្នាំ១៩០០ មិនទាន់៩០ទេខ្ញុំជួបគាត់ ហើយគាត់នៅប្លុកជិតគ្នាទេ ប៉ុន្តែក្រោយគេធ្វើមាតុភូមិនិវត្តន៍ទៅបែកគ្នា ដោយសារតែគាត់ជាមនុស្សដែលគាត់  
យកចិត្តទុកដាក់ជាមួយយើងណា ដើរទៅណាចឹងដឹកដៃយប់ឡើងអីដូចថាទៅបត់ជើងអី ទៅផ្ទះឬក៏ចេញទៅជីកស្រះជីកអីចឹងគឺគាត់ដឹកដៃចឹងខ្ញុំមានមួយណឹង​ដល់ក្រោយមកយើងចូលរៀនក៏មានដែរមិត្តស្រីមិនអត់ទេ ប៉ុន្តែពួកគេមិនបានរៀនចប់ដូចខ្ញុំដល់ថ្នាក់ទី៩ ទី​១០ ពួកគេរៀនបានត្រឹមតែថ្នាក់ទី៥ ទី៦ អីគេរៀបការអស់ហើយ ដោយសារជំនាន់សិស្សអ្នករៀនសុទ្ធតែធំៗដែរណ ចឹងណឹងហើយពួកគេរៀបការមុនអស់អត់បានរៀនចប់ទេ។

ក៖ ចុះមីងធ្លាប់ធ្វើការនៅវាលស្រអីទេមីង ដូចធ្វើការនៅស្រែចំការអីចឹងណា?

ខ៖ អរណឹងហើយនៅជំរុំ យាយរបស់ខ្ញុំគាត់ចូលចិត្តធ្វើចំការ គាត់ចូលចិត្តធ្វើចំការហើយខ្ញុំក៏ចូលចិត្តហក់ទឹកដែរ ដោយសារនៅជំរុំមានទីវាលធំៗហើយប្រជាជនយើងទៅឆ្ការព្រៃដុតអីចឹងណា គេដាំជាដំឡូងមីង ដំឡូងជ្វា ដាំទ្រាប់ ដាំត្រសក់អីចឹងទៅ ហើយយាយរបស់ខ្ញុំគាត់ក៏ជាអ្នកចំការដែរគាត់តែងតែទៅធ្វើ២នាក់ខ្ញុំណឹងឯង គឺខ្ញុំបន្ទាប់ពីធ្វើការជាមួយគាត់ហើយញុំបាយហើយខ្ញុំតែងតែហក់ទឹកលេង ចឹងខ្ញុំជាក្មេងម្នាក់ថាអួតខ្លួនឯងតិចចុះ ថាឧស្សាហ៍ ប៉ុន្តែក៏លេងច្រើនដែរ ហើយបើនិយាយពីម្ហូបញុំបើកឆ្នាំងបាយមកគ្មានអីក្រៅពីប្រហុកចំហុយក្នុងឆ្នាំងបាយ  
ទេ បន្លែក្បែព្រៃៗថាឆ្ងាញ់ណាស់នៅនឹកឃើញទាល់តែឥឡូវ។

ក៖ ចុះមីងធ្លាប់ប្រកបអាជីវកម្មបែបលក្ខណៈគ្រួសារអីទេមីង ដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់អីដែរទេមីង?

ខ៖ អឺបើនិយាយជាលក្ខណៈគ្រួសារខ្ញុំធ្លាប់ចិញ្ចឹមមានតែមាន់ទេ មាន់គឺខ្ញុំមិនដែលចោលសូម្បីតែខ្ញុំមិនទាន់រៀបការខ្ញុំនៅតែឯងក៏ខ្ញុំចិញ្ចឹមមាន់ដែរ ខ្ញុំមានមេមាន់មួយ ខ្ញុំមានមាន់គោកមួយចឹងខ្ញុំតែងតែចិញ្ចឹមឲ្យបានកូនខ្ញុំលក់ចឹងត្រូវការលុយទិញខោអាវស្លៀកណា ចាសចឹងខ្ញុំអត់ដែលដាច់ទេរហូតដល់មកឥឡូវខ្ញុំមានក្រុមគ្រួសារ មានប្តីប្រពន្ធក៏ខ្ញុំមិនដែលចោលមាន់ដែរ គឺខ្ញុំនៅតែមានមាន់រហូតទាល់សព្វថ្ងៃគឺខ្ញុំនៅមានមាន់ មានទា មានត្រីចិញ្ចឹមមានអីទៀត ណឹងពួកយើងនឹងច្នៃចិញ្ចឹមកង្កែប ចិញ្ចឹមអីឥឡូវចិញ្ចឹមព្រាបចិញ្ចឹមអីចេះតែចិញ្ចឹមទៅ វាជាលក្ខណៈគ្រួសារមួយដើម្បីយើងផ្គត់ផ្គង់ក្រុមគ្រួសាររបស់យើង។

ក៖ ចឹងមីងធ្លាប់ប្រកបមុខរបស់អ្វីដែរដើម្បីរកប្រាប់ចំណូលចិញ្ចឹមជីវិតដែរមីង?

ខ៖ អូយ យើងនិយាយពីជីវិតគឺវាពិបាកខ្លាំងមែនទែនតែម្តង ដោយសារពួកយើងរៀបការហើយយើង​បាននៅស្រុកខ្មែរ ដំបូងកាលឆ្នាំ១៩៩៣ជាប់ហ៊ុន ស៊ិនប៊ិចគេបានប្រកាសរើសរកសញ្ញាប័ត្រពួកយើង ហើយកាលជំនាន់នោះពួកយើងនៅបាត់ដំបងហើយគេបានរើសនៅភ្នំពេញហើយខ្ញុំអត់បានទៅដាក់ពាក្យនឹងគេដោយសារខ្ញុំអត់មានលុយធ្វើដំណើរ ហើយពួកខ្ញុំមានចិត្តតិចអត់សូវហ៊ានខ្ចីលុយបងប្អូនទេ ចឹងណឹងហើយវាធ្វើឲ្យពួកយើងខកអស់មួយជីវិតដោយសារសញ្ញាប័ត្ររបស់យើងទល់ដល់ឥឡូវអត់មាន  
អ្នកទទួលស្គាល់ហើយបើយើងចង់ចូលកាលជំនាន់នោះគេត្រូវការស៊ូកលុយចឹងយើងគ្មានលុយ ចឹងការចិញ្ចឹមជីវិតរបស់ក្រុមគ្រួសារពួកខ្ញុំគឺពិបាកខ្លាំង នៅពេលដែលខ្ញុំមានកូនប្តីរបស់ខ្ញុំបានទៅលាបថ្នាំដែកឲ្យគេ មួយថ្ងៃបាន៥០០០ទេ ចឹង៥០០០អាចរស់បាន២ ៣ថ្ងៃដែរជំនាន់ណឹង ចឹងទាល់ក្រោយមកពួក  
យើងរកមុខរបរអីអត់គឺដោយសារមានបងប្អូននៅប្រទេសក្រៅដែលគាត់បានទៅក៏គាត់បានជួយលុយខ្លះទៅក៏ទិញរទេះសេះបរណា រទេះសេះនោះដោយសារ  
ប្តីខ្ញុំគាត់ក្មេងហើយគាត់ឆេវឆាវចឹងគាត់ប្រើសេះគាត់អត់សូវចេះថែទេ ហើយសេះនោះគ្រាន់តែប្រើអស់៤សេះហើយ សេះមួយៗវ៉ៃវាខ្លាំងវាឈឺណា វាឈឺទៅក៨ថែមលុយឲ្យគេទៅ១០០០បាតទៅបានមួយទៀតមក ចឹងអស់សេះ៤ ក្រោយមកគាត់ធុញថប់នឹងការរត់រទេះសោះគាត់បានទៅថៃ​ គាត់បានផ្ញើរលុយមករាល់ខែដែរទៅ៣ខែគាត់មកវិញដោយសារគាត់នឹកប្រពន្ធកូនគាត់អត់សូវចេះនៅយូរហើយក្រោយមកគាត់ក៏ទៅទៀត ទៅបាន៣ខែទៀតមកវិញខ្ញុំក៏សម្រេចចិត្តឈប់ទុកសេះណឹងលក់សេះណឹងចោល ហើយពួកយើងបានមកសៀមរាប ១ ២ដែរ ប៉ុន្តែអត់មានគោលដៅថានៅ  
សៀមរាបទេ ប៉ុន្តែក្រោយមកពួកយើងបានទៅភ្នំពេញហើយខ្ញុំក៏បានធ្វើការនៅរោងច្រកប្រហែលជា១០ឆ្នាំដែរណឹងណាធ្វើការកាលណឹងប្រាក់ខែតែ​៤៥ដុល្លារ  
ហើយបើនិយាយពីរោងចក្រណឹងទម្រាំតែគេយកវេទនាណាស់ដោយសារយើងស្គម ហើយឈឺចឹងគេអត់ចង់យកយើងទេហើយគេខ្លាចយើងមានជំងឺអត់រឹងប៉ឹង  
ណា ចឹងយើងតស៊ូ ១ខែ ចង់២ខែទម្រាំបានចូលធ្វើការរោងចក្រណឹងហើយនៅពេលដែលយើងបានធ្វើណឹងគឺយើងជួលផ្ទះគេនៅចឹងយើងពិបាកខ្លាំងណាស់   
ហើយគ្រួសារខ្ញុំគាត់បានទៅយាមនៅវិហារចឹងទៅចឹងបានស្គាល់វិហារស្គាល់ព្រះចឹងទៅបានយាម តែមុននឹងយាមណឹងគាត់នៅតែផ្ទះលេងតែអុកលេងតែអី  
មិនដឹងថាធ្វើអីណា ណឹងហើយចឹងអត់មានការងារធ្វើទេ ហើយបន្ទាប់ពីពួកយើងបានធ្វើការរោងចក្រណឹងរយៈពេល១០ឆ្នាំ ខ្ញុំក៏មានកូន១ទៀតហើយខ្ញុំបានគ្រប់៨ខែខ្ញុំបានឈប់ធ្វើការរោងចក្រ ពួកយើងបានទិញរម៉ក់ ធុកៗហើយនិងម៉ូតូ ថ្ពួកមកដើម្បីមកនៅសៀមរាប ហើយពួកយើងមកគឺយើងមានលុយតែ១០ដុល្លារគត់ ដោយសារយើងបានដាំរម៉ក់អស់៥១០ទៅអត់មានលុយសោះ ហើយថ្ងៃដែលមកនឹងងើបប្រហែលជាម៉ោង៤ ជិះរម៉ក់ណឹងមកសៀមរាបតែម្តង​ហើយប្រធានប៉ែន វិបុល អត់ភ្លេចគុណគាត់ទេ គាត់បានតេសួរពីសុខទុក្ខរបស់ក្រុមគ្រួសារបស់ខ្ញុំហើយគាត់បានហៅឲ្យ១០ដុល្លារទៀត ចឹងយើងបាន២០ដុល្លារ ហើយពួកយើងបានធ្វើដំណើរមករម៉ក់នោះ  
បានដាក់ចានឆ្នាំង ដាក់អីៗធ្ងន់ពេលឡើងស្ពានជ្រោយចង្វារអត់រួចណាចឹងក៏បានទម្លាក់ចង្ក្រានហើយនិងធុងអង្ករចោល ហើយបានយកសៀវភៅមួយកំរ៉ង់  
ហើយនិងទូរទស្សន៍យកទៅផ្ញើរលោកប៉ែន វិបុល ហើយពួកយើងបានជិះរម៉ក់ណឹងមករហូតមកដល់សៀមរាបប្រហែលជាម៉ោង៣ ៤ល្ងាច ហើយទៅក៏បាន  
មកនៅណឹងទៅប្រហែលបាន១ខែខ្ញុំបានកើតកូនខ្ញុំក្រោយនេះ កើតបានប្រហែលជា១ឆ្នាំវិហារបានមកបង្កបង្កើតនៅសៀមរាប ពួកយើងក៏បានចូលវិហារនៅសៀមរាប ខ្ញុំក៏បានធ្វើការជាអ្នកអនាម័យថែវិហានោះឯង ហើយគ្រួសារខ្ញុំគាត់បានរត់រម៉ក់ចឹងជីវភាពរបស់ខ្ញុំវាបានគ្រាន់បើជាមុន  
បន្តិចណឹងហើយប៉ុណ្ណឹងឯង។

ក៖ ចឹងមីងធ្លាប់ធ្វើអ្វីផ្សេងទៀតទេមីង?

ខ៖ តាមពិតខ្ញុំអត់រើសការងារទេ ការងារអីក៏ខ្ញុំធ្វើដែរ មិនថាអនាម័យឬមួយគេចង់ឲ្យធ្វើអីបានលុយគឺខ្ញុំចង់ធ្វើ ប៉ុន្តែជីវិតរបស់ខ្ញុំដូចជាអត់បានធ្វើអីច្រើន មានដែរកាលពីកូនទី២នោះខ្ញុំបានលក់ក្រណាត់ជជុះ ហើយខ្ញុំពោះធំខ្ញំចង់កន្សែងនឹងដក់ខ្ញុំដាក់កូនទី១នៅនឹងកង់កូននោះទើប កូនខ្ញុំឈ្មោះយ៉ូ ដារ័ត្នទើបតែអាយុបាន៤ឆ្នាំ ហើយពោះធំនោះបាន ៧ ៨ខែហើយ ខ្ញុំដឹកក្រណាត់លក់ចឹងទៅប្តីឌុបមួយការ៉ុងប្រពន្ធឌុបមួយការ៉ុងដើរក្រាលលក់តាមផ្សារណា  
តែជិតដល់ថ្ងៃកើតកូននោះចោរលួចលុយអត់ទៀតណឹងហើយចឹងខ្ញុំឈប់លក់ទៅឲ្យប្តីខ្ញុំគាត់លក់ម្នាក់ឯង ដល់គាត់លក់បានមួយថ្ងៃ ៥ម៉ឺន ១០ម៉ឺនចឹងទៅក្រណាត់ក៏អស់លុយក៏អស់ដែរខ្ញុំក៏ឈប់រករហូតទៅ ណឹងហើយចឹងបានថាជីវិតពិបាកមែនទែនតែម្តង។

ក៖ ចាស តាំងពីក្មេងរហូតមកដល់ពេលនេះតើជីវិតរបស់មីងមានការផ្លាស់ប្តូរអ្វីដែរមីង?

ខ៖ តាមពិតគ្រាន់តែថាយើងមានជីវភាពវាមិនទាន់ធូរខ្លាំងតែវាអាចរស់ស្រួលជាមុនណឹងហើយដល់ក្រោយមកយើងបានធ្វើការនៅសាលារៀន មើលក្មេងមើលអីចឹងទៅក៏វាមិនសូវជាពិបាកដែរទល់មកឥឡូវបានចូលធ្វើនៅខាង cjf នេះក៏អត់ពិបាកដែរចឹងវាគ្រាន់តែចង់និយាយថាការរស់នៅយើងមានតម្រូវការនៅក្នុងផ្ទះយើងអាចគ្រប់វាមិនបានជាធូរសល់អីទេ គ្រាន់តែថាមានមួយគ្រប់ហើយនិងរស់នៅដូចគេដូចឯងចឹងណា វាមិនកំសត់ណាស់ណាទេ។

ក៖ ចាសចុះមីងចូលចិត្តពិសារម្ហូបអ្វីដែរមីង ម្ហូបដែលមីងចូលចិត្តជាងគេ?

ខ៖ ម្ហូបដែលចូលចិត្តជាងគេគឺទឹកគ្រឿង ចំហុយប្រហុក ស្លរកកូរញឹកញាប់ណាស់សម្លក់សម្លឹកននោង ត្រីអាំងអូយជ្រក់អីណឹងមិនបាច់ទេ ចូលចិត្តតែទាំងអស់ណឹង មិនបាច់ចាំដាក់ hamburger ទេអាណឹងមិនសូវទេយូរៗម្តង ហើយម្ហូបមិនសូវជាមានរបៀបណាស់ណាទេតែឆ្ងាញ់។

ក៖ តាំងពីក្មេងៗមកមីងចូលចិត្តលេងល្បែងប្រជាប្រិយខ្មែរអ្វីខ្លះដែរមីង?

ខ៖ តាមពិតខ្ញុំ គេថាខ្ញុំជាមនុស្សដែលម្រើយក៏បានដែរតែខ្ញុំចូលចិត្តសប្បាយ ប៉ុន្តែថាជីវិតរបស់យើងគិតច្រើន ខ្ញុំជាមនុស្សគិតច្រើនចឹងវាអត់សូវបានសប្បាយ  
ហើយខ្ញុំចូលចិត្តសប្បាយហើយខ្ញុំចូលចិត្តកើតទុក្ខអីន្មានទេហើយការលេងសើចរបស់ខ្ញុំហើយខ្ញុំស្រលាញ់មិត្តភិក្ត ហើយពេលខ្លះយើងស្មោះគេច្រើនគេអត់សូវស្មោះយើងទេ ណឹងហើយអត់មានអីទេវាជារឿងធម្មតាទេការគិត យើងជាមនុស្សគិតច្រើនពេលខ្លះយើអាចគិតត្រូវ ពេលខ្លះក៏យើងអាចគិតខុសដែរ វាមិនជាអី។

ក៖ ចុះមីងមានចងចាំបទចម្រៀងណាដែលមីងចេះតាំងពីតូចរហូតមកដល់វ័យប៉ុណ្ណេះទេមីង?

ខ៖ និយាយពីរឿងបទចម្រៀងនិយាយទៅខ្ញុំខ្មាស់គេរាលថ្ងៃឪវាគាត់ប្រអាប់ខ្ញុំសើចហូតដោយសារនៅសាលារៀនគាត់អត់បានស្គាល់ខ្ញុំ ប៉ុន្តែខ្ញុំបាននិយាយប្រាប់គាត់ ពេលគ្រូគេប្រលងបទចម្រៀងសម័យទំនើបណាដាក់ពិន្ទុខ្ញុំមិនដែលមានបទអីនិងគេម្តងសោះដោយសារខ្ញុំជាអ្នកអត់ចេះច្រៀង ប៉ុន្តែខ្ញុំចូលចិត្តស្តាប់ប៉ុនជំនាន់នោះពូរបស់ខ្ញុំគាត់ចូលចិត្តចាក់ចម្រៀងពីដើមៗ ប៉ុន្តែគាត់ចាក់តែបទប្រុសណា ច្រៀងតែបទប្រុសច្រៀងតាមចឹងដល់ពេលគេច្រៀងយកមែនទែនឡើងលើក្តារខៀនគឺខ្ញុំអត់ចេះទេ ហើយជំនាន់នោះគេច្រៀងបទអី ស្អីគេភ្លេចបាត់ហើយ ប៉ុន្តែចូលចិត្តច្រៀងអាបទណឹងឯគេនិយាយអំពីភ្នំណឹងណាប៉ុន្តែឥឡូវខ្ញុំអត់ចេះតែនៅជំនាន់នោះច្រៀងពេលគេហៅឡើងច្រៀងដាក់ពិន្ទុលេងចេញសាកាកែវ  
អើយគេសើចពេញថ្នាក់ខ្ញុំមិនដែលចេញច្រៀងនឹងគេទេ ដល់ពេលអៀនគេពេករៀនច្រៀងបទអី ឳផ្ទៃស្រុកខ្មែរអីណាចេះតែទៅហើយ សរុបទៅអត់មានចេះអីទេចេះតែកំប្លែងលេងអាណឹងចេះ។

ក៖ ចាសចុះមីងចូលចិត្តស្តាប់បទចម្រៀងអីអត់មីង?

ខ៖ តាមពិតមីងចូលចិត្តបទដូចថាបទរបៀបអន្លុងអន្លោចដែរ​បើគ្រាន់ថាវាទៅតាមអារម្មណ៏របស់យើងពេលខ្លះក៏បទញាក់ តែមកចាស់ទៅរងភ្លើតភ្លើនតិចចូល  
ចិត្តបទញាក់ច្រើនជាងដោយសារវាធ្វើឲ្យយើងសប្បាយណា ណឹងហើយកាលពីក្មេងចូលចិត្តបទអឺដូចថារៀងស្រគត់ស្រគំមនោសញ្ចេតនាអីចឹងណា ដល់ពេលចាស់ទៅវាទៅជាឲ្យតែឃើញគេរាងសប្បាយៗចូលចិត្តណាស់ដើម្បីកាត់បន្ថយនូវការគិតច្រើន។

ក៖ ចុះក្នុងក្រុមគ្រួសារមីងមាននរណាចេះលេងឧបរកណ៍តន្រ្តីអីទេមីង?

ខ៖ រាល់ថ្ងៃនេះខ្ញុំគិតថាកូនទី២របស់ខ្ញុំឈ្មោះយ៉ូ វាសនា គាត់ដុងទៅខាងតាខាងម្តាយខ្ញុំព្រោះខាងម្តាយខ្ញុំគាត់ជាអ្នកភ្លេងខ្មែចឹងខ្ញុំគិតថាគាត់ប្រហែលជាកាត់  
ទៅតាហើយគាត់ចូលចិត្តភ្លេងខ្មែរគាត់ចូលចិត្តច្រៀងតែគាត់ច្រៀងមិនសូវពិរោះតែគាត់ព្យាយាមខំប្រឹងហើយគាត់ចេះលេងព្យាណូចេះលេងអីច្រើនតើ និយាយទៅគាត់ដុងខាងភ្លេងណឹងហើយបានកូនមួយ។

ក៖ តើផ្ទះរបស់មីងមានលក្ខ​ណៈបែបណាដែរមីងតាំងពីនៅក្មេងរហូតមកដល់ឥឡូវនេះមីង?

ខ៖ ពីក្មេងយើងមិនដែលមានផ្ទះអីពិតប្រាកដ ជួលតែផ្ទះគេណឹងហើយចឹង មានផ្ទះមួយនៅបាត់ដំបងគឺវាជាផ្ទះទាម គេហៅម៉ូឌបារាំងគេនោះម៉េចទេហើយទៅផ្ទះយើងធ្វើជញ្ជាំងអំពីក្តារដំបូលសង្ក័សី សរសរក៏ឈឺដែរចឹងទៅអត់បាននៅជាប់ទេ ហើយផ្ទះនោះមានលក់ហើយ  
មកទិញនៅសៀមរាបបានធ្វើផ្ទះថ្ម ផ្ទះណឹងបានតែថ្មវែងណឹងតែអត់បានបូកអីចឹងហើយពួកយើងមិនជាមានជីវភាពអីធូខ្លាំងណាស់ណាអាចនៅបានចេញតែ  
នៅទៅហើយយើងស្រលាញ់ផ្ទះណឹងដោយសារវាមានដីធំទីវាលល្អ ចិញ្ចឹមមាន់ចិញ្ចឹមអីចឹងទៅណា វាគ្មានដែលល្អជាងក្រុមគ្រួសាររបស់យើងរស់នៅពេញចិត្តទេ។

ក៖ ចឹងតើផ្ទះណឹងមីងជួលគេធ្វើ ឬ សាងសង់ដោយខ្លួ​នឯង?

ខ៖ ផ្ទះណឹងពួកយើងអត់មានលុយជួលជាងទេ យើងក៏បានជួលឪពុកមារបង្កើតឈ្មោះលោកពូនូ គង់ គាត់ជាប្អូនរបស់ម៉ែខ្ញុំគាត់បានមកជួយធ្វើខ្ញុំហើយគាត់បានយកថោកបំផុតតែ៦០០ដុល្លារទេឲ្យគាត់ ហើយគាត់ហូបបាយជាមួយយើងចឹង គាត់តែម្នាក់ឯងជួល  
កូនជាងតែ២នាក់ទេ ហើយកូនជាងកាលនោះម្នាកតែ៧០០០ទេចឹងជួលតែ២នាក់ទេ ហើយខ្ញុំនឹងគ្រួសារខ្ញុំកូនខ្ញុំធ្វើកូនជាងជួយគ្នាទៅធ្វើតែប៉ុណ្ណឹងក៏អស់លុយ  
ល្មម ​ចឹងខ្ញុំអត់ចេះជំពាក់គេច្រើនខ្ចិល។

ក៖ ចុះមីងមានជំនាញអ្វីខ្លះពីក្រុមគ្រួសាររបស់មីងដែរទេ មីងមានបានចេះជំនាញអីទេមីង?

ខ៖ ដូចជាអត់ដឹងថាជំនាញអីប្រាកដផង ដូចជាវាការព្យាយាមពីដើមមកពាក់កណ្តាលជីវិតចោលទៅហើយ ចឹងមកដល់ឥឡូវដូចមានជំនាញអី អត់ប្រាកដប្រជា ជំនាញថែមាន់ណឹងក៏មិនច្បាស់ដែរចេះតែចិញ្ចឹមទៅ។

ក៖ ចឹងអាចមីងអាចនិយាយប្រាប់បានទេមីងពីពេលវេលាដែលមីងពិបាកបំផុតក្នុងជីវិត មិនថាជារឿងអ្វីដែលកើតឡើងខ្លះចំពោះមីងតាំងពីក្មេងមកណា?

ខ៖ តាមពិតពីក្មេងមកខ្ញុំគិតថាខ្ញុំជាក្មេងម្នាក់ដែលសំណាងទោះបីជាខ្ញុំជួបឧបសគ្គពេលអាពតដែលឪពុកម្តាយរបស់ខ្ញុំស្លាប់ក៏ខ្ញុំគិតថាខ្ញុំមានសំណាងដែរ  
ដោយសារខ្ញុំបានស្គាល់អ្នកល្អៗមើលថែ ហើយឪពុកម្តាយខ្ញុំស្លាប់ទៅបាននៅជាមួយយាយប្រៀបដូចជាកូនពៅ ហើយខ្ញុំមិនដែលស្គាល់ពិបាកម៉េចទេ ទោះបី  
ជាខ្ញុំអត់លុយចាយក៏ខ្ញុំចូលចិត្ត ការរស់នៅជាមួយគាត់ខ្ញុំចូលចិត្តតែងតែគិតថាការរស់នៅជាមួយយាយខ្ញុំមីងខ្ញុំដូចជានៅស្ថានសួគ៌ ពួកគាត់សុទ្ធតែស្រលាញ់ខ្ញុំ  
ជីដូនខ្ញុំតែងតែលើកតម្លើងខ្ញុំដូចកូនពៅចឹងណា ចាសប៉ុន្តែជីវិតដែលពិបាកបំផុតនៅពេលដែលយើងបានរៀបការហើយក្រោយមកនៅស្រុកខ្មែរគឺយើងចាប់ផ្តើម  
មានកូន ជីវភាពរស់នៅវាពិបាកខ្លាំងមែនទែនចឹងវានិយាយអត់ចេញម៉ង រហូតដល់យើងញុំបាយគ្មានម្ហូបណា និយាយទៅរកមួយពេលហូបមួយពេលវាមិន  
មែនជារឿងមើលស្រួលទេវាត្រូវប្រើរយៈពេលយូរដែរទម្រាំនឹងបានយើងមានការងារធ្វើអីចឹង វានិយាយទៅពិបាកខ្លាំងគឺពេលណឹងតែម្តង និយាយអត់ចង់កើតពិបាកធម្មតារស់នៅត្រូវការលុយអត់ការងារធ្វើមិនចេះស្រួលទេ វាពិបាកខ្លះណាស់ជំនាន់ណឹង ប៉ុន្តែវាមិនគិតថាពិបាកកទេកាលពីក្មេង  
ស្រួលដែរ។

ក៖ តើមីងបានធ្វើអ្វីខ្លះដើម្បីឆ្លងកាត់ការលំបាកទាំងអស់ណឹងដែរមីង?

ខ៖ នៅពេលដែលយើងពិបាកចឹងយើងចេះតែពុះពារគ្រប់ឧបសគ្គដើម្បីស្វែងរកដំណោះស្រាយនៅក្នុងក្រុមគ្រួសារមិនថាពិបាកហើយយើងអត់ស្វែងរកទេ ប៉ុន្តែជំនាន់នោះយើងជាមនុស្សស្រីរវល់តែមានកូន ទើបតែមានកូនចឹងទៅចឹងអត់សូវបានជួយនៅក្នុងផ្ទះបានច្រើនណាស់ យើងសង្ឃឹមលើប្តីយើង ប៉ុន្តែប្តី  
យើងក៏គាត់មិនសូវមានជំនាញខាងរកស៊ីដែរគាត់ចេះតែខាងធ្វើការតិចតួចចឹងដល់ពេលរកស៊ីក៏គាត់អត់សូវចេះដែរ ចឹងជីវភាពរបស់យើងវាអត់ធូរទេគឺវាពិបាកខ្លាំងណាស់ណឹងហើយ ណឹងហើយមានជួយអីបានបើនិយាយទៅមានតែ ខ្ញុំធ្លាប់កាលនោះចៀន បំពងនំអីលក់ចិញ្ចឹមជិវិតតិចៗទៅ។

ក៖ ចុះមីងមានបទពិសោធន៍ល្អៗអ្វីខ្លះដែរនៅក្នុងជីវិតរបស់មីង ដូចជាពេលវេលាសប្បាយអីចឹងណា?

ខ៖ តាមពិតអ្វីដែលយើងបានជួបកន្លងមកវាជាមេរៀនជីវិតមួយល្អមែនទែនណឹងហើយសម្រាប់ជិវិតរបស់យើង ពីមុនមកយើងគិតថាវាជាឧបសគ្គមួយដើម្បីបង្រៀនយើង ទាល់មកសព្វថ្ងៃនេះយើងគិតថាវាមិនមែនជារឿងមួយដែលត្រូវនៅឈរដិតជាប់ជាមួយនឹងខ្លួន  
យើងរហូតទេ វាជាឧបសគ្គមួយផ្នែកៗចឹងណាមកដល់ឥឡូវនេះយើងគិតថាវាឆ្លងផុតអត់ហើយបញ្ហារនោះវាលែងមានហើយ ទោះបីជាយើងអត់មានការងារ  
ធ្វើក៏មិនដូចកាលពីជំនាន់មុនដែរ ហើយខ្ញុំគិតថាជំនាន់នេះទោះបីជាយ៉ាងក៏វានៅមានម្ហូបនៅផ្ទះ ឬក៏យើងមានមាន់ មានទាយើងចិញ្ចឹមដែរ ក៏យើងអាចទៅធ្វើការឲ្យគេយើងបានលុយទោះបីជាយ៉ាងណាក៏វាមិនដូចពីមុនដែរ ចឹងវាជាមេរៀនមួយដែលឲ្យចេះគិត ហើយឲ្យចេះគិតពិចារណាអ្វីដែល  
យើងឲ្យជួបទៀតនិងអ្វីដែលយើងមិនគួរជួបទៀត ចឹងខ្ញុំគិតថាវ័យខ្ញុំអាយុ៥៣ឆ្នាំនេះខ្ញុំបានជួបនិងបានរៀនច្រើនមែនទែនអំពីជីវិត ចឹងខ្ញុំបានស្គាល់អំពីជីវិតរបស់ខ្លួនឯង និង បានស្គាល់អំពីជីវិតរបស់អ្នកដទៃ ចឹងការរស់នៅវាពិបាកខ្លាំងណាស់ អ្នកខ្លះគាត់អត់បានគិតដល់គាត់គិតថាការរស់  
នៅវាអត់ស្រួលវាអត់ពិបាក ប៉ុន្តែបើយើងគិតឲ្យដល់ទៅវាជាការតស៊ូមួយខ្លាំងមែនទៀត ទម្រាំនឹងយើងបានប៉ុណ្ណោះ ទោះបីជាយើងមិនទាន់ធូរក៏យើងគ្រាន់បើ  
នឹងគេនឹងឯង។

ក៖​ ចឹងកាលពីនៅក្មេងមីងមានក្តីស្រម៉ៃអ្វីខ្លះដែរមីងពេលមីងធំឡើងណា?

ខ៖ និយាយទៅជំនាន់ដូចថាអត់ទាន់ចេះគិតអី ប៉ុន្តែដល់ពេលដែលខ្ញុំចូលរៀនរាងធំតិចខ្ញុំមានគ្នីគ្នា មានពួកម៉ាក់មិត្តភិក្តខ្ញុំ ស្រម៉ៃឃើញថាខ្ញុំជាមនុស្សម្នាក់ធ្វើការមានមុខមាត់ដែរ មិនត្រូវជាមនុស្សដែលអន់បំផុតទេ យើងមានការងារធ្វើទៅណាក៏គេចូលចិត្តចឹងណា ក្នុងចំណោមក្មេងរៀនជំនាន់ខ្ញុំរៀនប្រលងឌីផ្លូមណឹងគឺមានគ្នាខ្ញុំ២នាក់ដែលទៅប្រលងពេទ្យណឹងប៉ុន្តែពួកគាត់ធ្លាក់នៅជាប់យើង២នាក់  
ហើយម្នាក់ទៀតនោះគាត់បានប្តីជាអ្នកធ្វើការពេទ្យនៅភ្នំពេញដែរចឹងឃើញថាជីវិតគេគ្រាន់បើ ប៉ុន្តែកាលជំនាន់នោះខ្ញុំគិតថាខ្ញុំជាអ្នកគ្រាន់បើជាងគេ ទីបំផុតខ្ញុំនៅយ៉ាប់ដដែលព្រោះជើងលេខយើងឡើងអត់រួច ចឹងយើងស្រម៉ៃឃើញយើងថាមិនដុនដាបណាស់ណាទេអាចរស់នៅមធ្យមនឹងគេដែរ ប៉ុន្តែមកពី  
យើងដើរខុសមួយជំហានៗចឹងក៏អត់អីក៏អត់តូចចិត្ត។

ក៖ ចុះសិនជាមីងអាចប្រាប់ទៅកាន់កូនចៅជំនាន់ក្រោយៗរបស់មីង តើមីងចង់ផ្តាំផ្ញើរអ្វីដល់ពួកគាត់ដែរ?

ខ៖ តាមពិតមួយណឹងក្មេងៗជំនាន់ក្រោយគួរតែដឹងថាជីវិតមិនមែនជាការលេងសាច់ទេ យើងរស់នៅយើងគិតថា១០០ឆ្នាំយើងរស់អត់បានទេ យើងគិតថា៧០ឆ្នាំ ដល់៨០ឆ្នាំវាជារយៈពេលមួយដ៏ខ្លី ប៉ុន្តែខ្លីណឹងគឺវាពិបាកខ្លាំងណាស់ទម្រាំនឹងយើងដល់ដំណាក់កាលផុតជីវិតទៅវាពិបាកខ្លាំង ហើយ  
បើយើងគិតពីមួយថ្ងៃទៅមួយថ្ងៃគឺវាយូរមែនទែនវាទម្រាំតែដល់អាយុ ៧០ឆ្នាំ ៨០ឆ្នាំនោះ ចឹងយើងចង់ផ្តាំថាកុំឲ្យយកជីវិតទៅលេងសើចយើងត្រូវគិតឲ្យម៉ងចត់  
ឲ្យដិតដល់មែនទែន ដោយសារជំនាន់មីងគិតទៅថាក្មេងលេងច្រើនចឹងអត់បានទទួលការអប់រំខ្ពស់នឹងគេអស់សូវចេះគិត គិតថារៀនបានតិចហើយគិតអត់សូវបានឆ្ងាយចឹងសូមឲ្យក្មេងៗជំនាន់ក្រោយ រៀនឲ្យច្រើន គិតឲ្យបានវែងហើយយើងត្រូវគិតថាជំនាញមួយណាដែលយើង  
ចាប់យកដែលអាចឲ្យជំនាញនោះជួយយើងដល់ទីបំផុតបានយើងត្រូវចាប់យកទៅ អ្វីដែលយើងចូលចិត្តហើយអាចធ្វើបានចឹងយើងកុំបណ្តោយឲ្យជីវិតរបស់  
យើងកើនអាយុទៅឥតប្រយោជន៍ នៅពេលដែលយើងមានវ័យត្រឹមតែ ១៨ ១៩ ២០អីយើងអាចគិតគូរផ្តោតរកជំនាញផ្ទាល់ខ្លួនបានហើយ មីងចង់ប្រាប់ដល់ក្មេងៗថាជិវិតគឺវាពិបាកណាស់មិនមែនជារឿងមួយងាយស្រួលទេតែបើយើងមានការងារធ្វើដាច់ខែយើងមានលុយ យើងមានផ្ទះនៅវាជាគាប់ប្រសើរហើយសម្រាប់ជីវិតរបស់យើង តែបើយើងនៅលេងសើចអត់មានគោលដៅពិតប្រាកដទេកុំថាឡើយផ្ទះក៏គ្មាននៅដែរ  
ចឹងមីធ្លាប់ជួលផ្ទះគេនៅ១០ឆ្នាំជាងគឺវាពិបាកខ្លាំងណាស់ ដាច់ខែត្រូវបង់លុយឲ្យគេអត់គេទារហើយចឹងវាពិបាកហើយយើងមានប្តីមានប្រពន្ធតែងតែ  
មានកូនចឹងបន្ទុកមនុស្សមិនមែនជាកំហុសនរណាម្នាក់តែជារឿងតៗគ្នា ចឹងផុតពីជំនាន់យាយតារបស់យើងគឺចូលជំនាន់យើងនិងចូលដល់កូនរបស់យើងទៀត   
ចឹងកូនៗនិងក្មេងៗជំនាន់ក្រោយត្រូវការគិតពីការរស់នៅរបស់យើងឲ្យបានច្បាស់លាស់ផងដែរ ពីព្រោះអីយើងរស់នៅមិនមែនរយៈពេលយូរទេវាខ្លីប៉ុន្តែខ្លីណឹង  
គឺវាពិបាកខ្លាំងណាស់បើសិនណាយើងអត់ខំប្រឹងប្រែងរៀនសូត្រ ឬក៏ឆក់យកនូជំនាញណាមួយចឹង ចឹងវាធ្វើឲ្យជីវិតរបស់យើងដើរខុស បើសិនណាជាយើងដើរត្រូវវាស្រួលអស់មួយជីវិតរបស់យើង។

ក៖ ចាសមីងមានអ្វីបន្ថែមទៀតទេមីង?

ខ៖ អត់មានអីច្រើនឃើញថានិយាយមកវាច្រើនដែរហើយ ណឹងហើយ ហើយសង្ឃឹមថាអ្វីដែលខ្ញុំបាននិយាយទៅអ្នកដែលស្តាប់ក៏នឹងអាចទទួលយកមេរៀន  
ខ្លះៗអំពីខ្ញុំហើយអ្វីដែលល្អៗណា ហើយមេរៀនខ្លះដែលវាអត់សូវល្អក៏ស្តាប់ជារឿងកំប្លែងទៅចុះ ហើយកុំគិតថាមីងនិយាយកុហកអត់មានភាសាកុហកទេ   
គឺអ្វីដែលនិយាយវាសុទ្ធតែជាការ​ពិតចឹងសុំផ្តែផ្តាំថាជិវិតវារឿងមួយអស្ចារ្យសម្រាប់យើងក្នុងការរៀនគ្រាន់តែថាក្មេងៗជំនាន់នេះវាមិនអាចមានឧបសគ្គដូច  
ជំនាន់មីងទេ ចឹងយើងត្រូវគិតឲ្យបានដិតដល់ប៉ុណ្ណឹងឯង អរគុណច្រើនសម្រាប់ការស្តាប់ទាំងឡាយ។

ក៖ ចាសមីង ចឹងខ្ញុំសូមថ្លែងអំណរគុណដែលមីងបានចំណាយពេលវេលាដើម្បីឲ្យខ្ញុំធ្វើការសម្ភាសន៍មីង ចាសខ្ញុំសូមជូនពរឲ្យមីងមានសុខភាពល្អ និងមានសុភមង្គលណាមីង។

ខ៖ ចាស។